[{"text_idx": "#000000", "text": "Carchar i gyn-heddwas am geisio trefnu rhyw a\u0302 phlentyn"}, {"text_idx": "#000002", "text": "Mae cyn-gwnstabl Heddlu'r Gogledd wedi ei garcharu wedi iddo gael ei ddal gan heddwas cudd yn ceisio trefnu rhyw gyda phlentyn."}, {"text_idx": "#000003", "text": "Fe wnaeth James Evans, 33 oed o Fostyn, Sir y Fflint, gyfaddef i saith cyhuddiad, gan gynnwys ceisio trefnu gweithred ryw gyda phlentyn drwy e-bost a rhannu lluniau anweddus o blant."}, {"text_idx": "#000005", "text": "Clywodd y llys iddo gael ei ddiswyddo ym mis Mai a dywedodd y Barnwr Rhys Rowlands fod ei ymddygiad wedi dangos meddwl llygredig."}, {"text_idx": "#000006", "text": "Ychwanegodd bargyfreithiwr Evans ei fod yn derbyn bod ei ymddygiad wedi bod yn annerbyniol, ac nid oedd wedi gwneud unrhyw ymdrech i wfftio'r honiadau yn ei erbyn."}, {"text_idx": "#000007", "text": "Dywedodd y Ditectif Brif Arolygydd Alun Oldfield o Heddlu'r Gogledd: \"Mae'r lluniau gafodd eu darganfod ar gyfrifiadur Evans yn ofnadwy, ac roedd ei ymddygiad yn warthus, yn enwedig oherwydd y ffaith ei fod mewn ro\u0302l diogelu pobl fregus rhag ymddygiad fel hyn.\""}]